Itaalia üldandmed by Andre Kaasik 4408 views
Pildiman 1 by becam23 276 views
2n B by Kossiet 841 views
Pariisi VaatamisvÄÄrsused 2 by Henrik Salum 1797 views
Tähtsamad Itaalia tähtpäevad by Andre Kaasik 1723 views
Itaalia toit by mjau 929 views Solidariteit skep 'n ekosisteem van werkendes - Solidariteit WêreldSolidariteit Wêreld
Tuis › Nuuskantoor › Solidariteit skep 'n ekosisteem van werkendes
Solidariteit skep 'n ekosisteem van werkendes
Solidariteit bied ʼn veilige tuiste vir elke persoon wat werk
Het jy ook al ʼn rukkie lank die visse in ʼn vistenk in die tandarts se spreekkamer dopgehou en die samewerking, kohesie en gemeenskaplike saamwees van die vissies en plantjies dopgehou? Dit kan beskryf word as ʼn ekosisteem in die kleine van visse in hul biologiese omgewing wat ‘n spieëlbeeld is van hulle natuurlik omgewing. Hier binne is hulle veilig en kan hulle saamwerk en oorleef binne die gemeenskap van hierdie tenk.
Solidariteit is niks anders as so ʼn vistenk wat sorg vir ʼn ekosisteem vir werkendes en loopbaangedrewe mense nie. Dit mag aanvanklik vir jou vreemd klink. Hoe werk so gemeenskap? Wat doen hulle vir mekaar? Op watter manier is hulle tuis bymekaar? Wat presies doen hulle?
Solidariteit is baie meer as net ʼn ou tradisionele vakbond. Solidariteit het oor die afgelope paar dekades sy ekosisteem so uitgebrei en vernuwe dat daar kollektief, ondersteunend en individueel na lede omgesien kan word. Solidariteit is ʼn tuiste vir elke persoon wat werk. Hierdie organisasie is die bymekaarkomplek en die gemeenskap waar elke lid vry en veilig kan voel sodat al die lede voorspoedig in hul werkplek kan wees. Solidariteit besit krag wat in beweging omgeskakel word om sy lede in netwerke vir die volgende paar dekades wat voorlê en veral vir ʼn nalatenskap vir die toekoms te mobiliseer.
Wat gom ons as die werkgemeenskap aanmekaar vas? Ons beroepe!
Hierdie netwerk van werk, werk soos volg:
Dinamiese jongmense – wat skoolleerlinge en studente insluit – is soms onseker oor toekomsvooruitsigte en die toekoms van werk. Hulle is onseker oor studierigtings, die keuse van werkgewers, hoe om vir beurse aansoek te doen, werksaansoeke te hanteer en hoe om voor te berei vir werk wat ook onderhoudsvoeringstegnieke en die opstel van CV’s behels. Solidariteit Jeug berei dié leerlinge en studente voor om slaggereed te wees vir wat voorlê in die onbekende wêreld van werk en om ʼn waardevolle bydrae tot hul werksomgewing te maak. Hierdie studente raak outomaties deel van Solidariteit se netwerk van werk en word nie aan hulself uitgelewer nie.
Elke student sal, sodra hy of sy begin werk, by ʼn Solidariteit-beroepsgilde ingesluit word. Hierdie nuwe fase van Solidariteit vorm die gom van dié netwerkidee. Dit is inderwaarheid die gemeenskap van werkendes wat ten doel het om mekaar te help en te ondersteun. Die jong werknemers raak deel van ʼn groter groep werkendes wat dieselfde beroep as hulle beoefen. Binne hierdie gilde-netwerk kan hulle mekaar ondersteun, leiding gee en mentor. Dit is ook waar internskappe aangebied en studiefondse vir opkomende beroepsvriende geskep word. Binne die helpmekaarnetwerk kan daar ook poste geadverteer en aansoek vir werk gedoen word. Selfs werkgewers kan daar gaan aanklop om opkomende personeel in die betrokke beroepsveld te werf.
Voortgesette leer en opleiding is vir Solidariteit van kardinale belang om so te verseker dat jy as lid altyd op die voorpunt van kennis is wat jou beroep betref en om jou te help om altyd ʼn mededingende voordeel as werknemer te kan hê. Daarom bied S-leer, Solidariteit se sentrum vir voortgesette leer, seminare en kursusse aan wat enige lid in enige beroep sal help met die behaling van VPO (voortgesette professionele ontwikkeling)- punte, maar afgesien daarvan, help S-Leer jou om die beste in jou beroep te kan wees.
Dit is baie maklik vir die volgende generasie om by die netwerk van werk in te skakel. Voornemende studente kan vroeg reeds aansoek doen vir beurse of studiefondse om te gaan studeer in die rigting waarin hulle belangstel. Hulle kan op universiteit reeds by Solidariteit Jeug betrokke raak en opleiding ontvang wat hulle sal voorberei vir die werkplek. Solidariteit Jeug se lede word al gedurende hul studentejare deel van die spesifieke beroep se netwerk en hulle kan solank vakansiewerk doen of internskappe by ander lede van die netwerk ontvang. Sodra hulle afgestudeer is, kan hulle by die netwerk uitvind oor werksgeleenthede om só die werkplek te kan betree. As hulle eers in ʼn beroep staan, kan hulle verder ontwikkel en leer en ook weer ʼn bydrae lewer tot die toekoms van nog ʼn blinkoog-student wat eendag graag dieselfde beroep wil beoefen.
As jy elke vissie uit die bak haal, kan jy elkeen se pad individueel uitstip en bepaal. Sodra jy die vissie weer saam met die ander visse in die groot vistenk gooi, vorm hy deel van die ekosisteem van werk en kohesie. Dit is dan wat die geheelprentjie van visse en wiere in interaksie hom voor jou oog afspeel en dit is daar waar die werklike verskil binne daardie gemeenskap plaasvind. Die gemeenskap van saamwerk is ʼn helpmekaargemeenskap. Dit is ʼn netwerkgemeenskap. Dit is ʼn gemeenskap waar elkeen ʼn ander een help.
Skrywer: Juran van den Heever (Kommunikasiehoof by Solidariteit)